# 1938 בארץ ישראל

|  |  |  |
| --- | --- | --- |
| «««  1937 1936 1935 | 1938 בארץ ישראל | »»» 1939 1940 1941 |
|
כל ערכי השנים בארץ ישראל
כרונולוגיה של אזור ארץ ישראל
אירועים בולטים בעולם ב-1938 פורטל היישוב • לוח שנה של שנת 1938 |

להלן אירועים בולטים שהתרחשו במהלך שנת 1938 בארץ ישראל תחת שלטון המנדט הבריטי.

## הנהגה

המפה האחרונה שהודפסה בדפוס היהודי בווינה לפני שנסגר בידי הנאצים ב-1938. מדובר במפה של מרכז ארץ ישראל באותה שנה, וניתן לראות במיוחד את תוואי מסילות הברזל (קווים אדומים). היישובים היהודים מודגשים באדום
**שלטון המנדט הנציב העליון - סר ארתור ווקופ עד 1 במרץ, סר הרולד מקמייקל

**הנהגת היישוב**

פרק זה לוקה בחסר. אנא תרמו לוויקיפדיה והשלימו אותו.
## אירועים בולטים

* ינואר – ממשלת בריטניה ממנה את ועדת וודהד על מנת שתחקור את המעשיות שבחלוקת ארץ ישראל.
* 10 בינואר – ג'יימס לסלי סטרקי, ארכאולוג בריטי נודע אשר עמד בראש משלחת שחשפה את תל לכיש, נרצח על ידי כנופיית ערבים חמושה באזור בית גוברין, ליד הכביש הראשי בית גוברין-חברון.
* 23 בפברואר – נמל תל אביב, הנמל העברי הראשון ב"עיר העברית הראשונה", נפתח רשמית לתנועת נוסעים והיווה נמל (יהודי) מתחרה לנמל יפו הסמוך אשר נסגר בפני היישוב היהודי בעקבות המרד הערבי הגדול.
* 1 במרץ – סר הרולד מקמייקל הופך לנציב העליון של ארץ ישראל.
* 12 באפריל – בפיגוע של אצ"ל ברכבת לחיפה נהרגים 2 ערבים ו-2 שוטרים בריטים.
* 19 ביוני – בפיגוע תופת שמבצע אצ"ל בשוק בירושלים נהרגים 18 ערבים (9 גברים, 6 נשים ו3 ילדים).
* 26 ביוני – בפיגוע תופת שמבצע אצ"ל ביפו נהרגים 7 ערבים.
* 5 ביולי – פצצה שמטמין אצ"ל באוטובוס בירושלים הורגת 3 ערבים.
* 6 ביולי – 21 ערבים ו-6 יהודים נהרגים בפיגוע תופת של אצ"ל בשוק המלונים הערבי בחיפה. במהומות ואירועי נקם ביומיים שעקבו נהרגים 33 בני אדם.
* 8 ביולי – בפיגוע תופת שמבצע אצ"ל בירושלים נהרגים 4 ערבים.
* 15 ביולי – בפיגוע של אצ"ל בשוק הירקות בעיר העתיקה בירושלים נהרגים 10 ערבים.
* 25 ביולי – בפיגוע תופת שביצע אצ"ל בשוק בחיפה נהרגים 43 ערבים.
* 26 באוגוסט – בפיגוע של אצ"ל במרכז יפו נהרגים 24 ערבים.
* 2 באוקטובר – המרד הערבי הגדול: במהלך ליל הדמים בטבריה 19 תושבים יהודים מהעיר טבריה, בהם עשרה ילדים, נרצחים על ידי פורעים ערבים בשכונות היהודיות של טבריה. במהלך הטבח, 70 ערבים חמושים הציתו בתים של תושבים יהודים ואת בית הכנסת המקומי.
* 18 באוקטובר – חיילי הצבא הבריטי משתלטים מחדש של העיר העתיקה של ירושלים, אשר נכבשה על ידי ערבים בתחילת אוקטובר.
* 18 באוקטובר – נוסד בית הספר הימי בחיפה, חלוץ בתי הספר הימיים בארץ ישראל.
* 9 בנובמבר – ועדת וודהד ממליצה על חלוקת ארץ ישראל; לפי מסקנות הוועדה המדינה היהודית תהיה בשטח הצר ומצומצם שבין רחובות לזכרון יעקב, ואילו המדינה הערבית תשתרע על פני יתר שטחי ארץ ישראל ועבר הירדן. היהודים וההנהגה הציונית דחו את ההמלצות מכל וכל.

### התיישבות

21 במרץ: קיבוץ חניתה עולה על הקרקע במבצע "חומה ומגדל", 1938
* 21 במרץ – נוסד קיבוץ חניתה
* 13 באפריל – נוסד מושב שבי ציון במבצע "חומה ומגדל"
* 26 במאי – היישוב רמת הדר עולה על הקרקע במבצע "חומה ומגדל"
* 20 ביוני – קיבוץ אלונים עולה על הקרקע במבצע "חומה ומגדל"
* 26 ביוני – נוסד קיבוץ אלונים
* 17 ביולי – קיבוץ מעלה החמישה עולה על הקרקע במבצע "חומה ומגדל"
* 25 ביולי – נוסד קיבוץ תל יצחק
* 17 באוגוסט – המושב בית יהושע עולה על הקרקע במבצע "חומה ומגדל"
* 25 באוגוסט – נוסד קיבוץ עין המפרץ
* 30 באוגוסט – נוסד קיבוץ מעיין צבי
* 16 בנובמבר – נוסד המושב שרונה
* 17 בנובמבר – נוסד המושב גאולים
* 24 בנובמבר – נוסד הקיבוץ אילון
* 25 בנובמבר – נוסד קיבוץ נוה איתן
* 25 בנובמבר – נוסד קיבוץ כפר רופין
* 29 בנובמבר – נוסד קיבוץ כפר מסריק
* 22 בדצמבר – נוסד קיבוץ מסילות
* נוסד המושב שדה ורבורג (תאריך מדויק לא ידוע)
* נוסד המושב רמת הדר (תאריך מדויק לא ידוע)
* נוסד היישוב פרדסיה (תאריך מדויק לא ידוע)

## נולדו

* 14 באפריל – רבקה מיכאלי, שחקנית, מנחת טלוויזיה, בדרנית, זמרת וקומיקאית ישראלית
* 21 באפריל – יהואש הירשברג, מלחין ישראלי
* 20 במאי – גיורא אבן אפשטיין, טייס ישראלי ואלוף העולם בהפלות סילוניות.
* 14 ביולי – משה ספדיה, אדריכל ישראלי-קנדי
* 29 באוקטובר – ראלף באקשי, אנימטור ובמאי סרטי אנימציה וסרטי לייב אקשן אמריקאי-ישראלי
* 4 בדצמבר – נאוה ארד, חברת הכנסת מטעם המערך ומפלגת העבודה (נפטרה ב-2022)

## נפטרו

פרק זה לוקה בחסר. אנא תרמו לוויקיפדיה והשלימו אותו.
**(קטגוריה:ארץ-ישראלים שנפטרו ב-1938)**

ג'יימס לסלי סטרקי
* 10 בינואר – ג'יימס לסלי סטרקי, ארכאולוג בריטי (נרצח) (נולד ב-1895)
* 23 במרץ – דוד שוב, ממייסדי ראש פינה, יסוד המעלה ומשמר הירדן (נולד ב-1854)
* 10 במאי – אלתר דרויאנוב, סופר, עורך, מתרגם ועיתונאי עברי (נולד ב-1870)
* 16 באוגוסט – מרדכי שוורץ, שוטר יהודי במשטרת המנדט. הוצא להורג לאחר שנדון למוות בגין רצח שוטר ערבי (נולד ב-1914)

## קישורים חיצוניים

 מדיה וקבצים בנושא **1938 בארץ ישראל** בוויקישיתוף